Švenčionių rajono savivaldybė

Švenčionių rajono savivaldybė – administracinis-teritorinis vienetas rytų Lietuvoje, pasienyje su Baltarusija. Administracinis centras – Švenčionys.

Geografija 

Švenčionių rajono teritorija yra šiaurės rytų Lietuvos pasienyje su Baltarusija. Šiauriniame pakraštyje ribojasi su Ignalinos ir Utenos rajonais, vakaruose – su Molėtų rajonu, pietvakariuose – su Vilniaus rajonu. Administracinis centras – Švenčionys – nutolęs nuo Vilniaus 86 km. Švenčionių rajono plotas užima 2,6 proc. Lietuvos teritorijos.

Didesnioji rajono dalis yra Švenčionių aukštumoje, vakarinis pakraštys – Aukštaičių aukštumoje, jiedvi skiria Žeimenos žemuma, rytuose plyti Dysnos lyguma. Aukščiausia vieta – Girdžiuliškės kalnas (250 m, Aukštaičių aukšt.), žemiausia – ties Žeimenos ir Neries santaka (116 m).

Pro rajoną teka Žeimena su intakais, pietine riba – Neris, rytuose – Birvėta su intakais. Tyvuliuoja 284 Švenčionių rajono ežerai (didžiausias – Kretuonas), 2 tvenkiniai (viso apie 3 proc. rajono ploto). Miškai užima 53 proc. rajono teritorijos, didžiausi – Labanoro-Pabradės giria ir Adutiškio miškai. Būdingi pušynai, yra eglynų, beržynų, mišriųjų miškų.

Vidutinė sausio temperatūra -6,4 °C, liepos +17,6 °C. Vidutinis metinis kritulių kiekis – 656–710 mm. Vidutinė sniego danga – 32 cm storio.

Rajone 289 ežerai, kurių bendras plotas 5632,1 ha.

Rajono ežerų pasiskirstymas pagal plotą:
 iki 10 ha – viso 203 ežerai (70,5 %);
 nuo 10 iki 100 ha – 77 ežerai (26,7 %);
 nuo 100 iki 500 ha – 7 ežerai (2,1 %);
 virš 500 ha – 2 ežerai (Kretuonas – 862,5 ha, Asveja – 539,6 ha).

Istorija 

Rajonas pirmąkart įkurtas 1940 m. sausio 15 d. Vileikos srityje (Baltarusijos TSR). Sudarytas iš dalies Švenčionių apskrities. 1940 m. lapkričio 25 d. rajonas panaikintas, didžioji jo dalis priskirta Lietuvos TSR, o 3 valsčiai (Lentupio valsčius, Mastėnų valsčius ir Rinkėnų valsčius) atiteko Baltarusijos TSR Pastovių rajonui.

Lietuvos TSR Švenčionių rajonas sudarytas 1950 m. birželio 20 d. iš buvusios Švenčionių apskrities 32 apylinkių. Iki 1953 m. priklausė Vilniaus sričiai. 1959 m. pabaigoje perduotos panaikinto Švenčionėlių rajono 8 apylinkės ir Švenčionėliai, panaikinto Pabradės rajono 1 apylinkė. 1962 m. prijungtos Vilniaus rajono 4 apylinkės ir Pabradė bei dalis panaikinto Nemenčinės rajono; 2 apylinkės 1962 m. perduotos Ignalinos rajonui. 1968 m. šiek tiek pakeistos rajono ribos.

1995 m. įsteigta Švenčionių rajono savivaldybė. 2009 m. vasario 26 d. savivaldybės tarybos nutarimu Nr. T-24 įsteigtos 85 seniūnaitijos, jų pavadinimai patikslinti 2009 m. spalio 1 d. nutarimu Nr. T-131.

|-
| 1950 m.  || 555 || || 32 apylinkės ||
|-
| 1954 m.  || || || 13 apylinkių ||
|-
| 1959 m.   || 569 || 39 829 || 10 apylinkių || 1 miestas (Švenčionys)
|-
| 1962 m. || 1331 || || 22 apylinkės || 2 miestai (Švenčionėliai, Švenčionys)
|-
| 1963 m.  || || || 13 apylinkių ||
|-
| 1967 m. || 1691 || 41 100 || ||
|-
| 1970 m.  || 1700 || 39 633 || 13 apylinkių || 3 miestai (Pabradė, Švenčionėliai, Švenčionys)
|-
| 1972 m.  || 1691 || || 13 apylinkių || 3 miestai, 4 miesteliai (Adutiškis, Kaltanėnai, Labanoras, Naujas Adutiškis), 435 kaimai, 5 kaimų dalys, 270 viensėdžiai, 3 glžk. stočių gyvenvietės
|-
| 1976 m.  || 1692 || 39 600 || 13 apylinkių || 3 miestai, 3 miesteliai (Adutiškis, Kaltanėnai, Labanoras), 420 kaimų, 5 kaimų dalys, 234 viensėdžiai, 3 glžk. stočių gyvenvietės
|-
| 1979 m.  || || 38 157 || 11 apylinkių || 3 miestai, 665 kaimo vietovės
|-
| 1987 m.  || 1692 || 37 700 || 10 apylinkių || 3 miestai, 3 miesteliai, 428 kaimai, 175 viensėdžiai, 3 glžk. stočių gyvenvietės
|-
| 1989 m.  || 1692 || 38 004 || 10 apylinkių || 3 miestai, 603 kaimo vietovės
|-
| 2001 m.  || 1692 || 33 135 || 10 kaimo seniūnijų || 3 miestai, 3 miesteliai, 421 kaimai, 179 viensėdžiai, 2 glžk. stočių gyvenvietės
|}

Gyventojai

Tautinė sudėtis

Pagal tikybą 
 Romos katalikai – 77,6 %
 stačiatikiai – 6,2 %
 sentikiai – 4,7 %
 musulmonai – 0,2 %
 kiti – 0,6 %
 netikintys/nenurodė – 10,6 %

Gyvenvietės 

Savivaldybės teritorijoje yra:
 3 miestai – Pabradė, Švenčionėliai ir Švenčionys;
 3 miesteliai – Adutiškis, Kaltanėnai ir Labanoras;
 602 kaimai.

Didžiausios gyvenvietės (2021 m.):
 Pabradė – 4918
 Švenčionėliai – 4748
 Švenčionys – 4448
 Adutiškis – 558
 Cirkliškis – 435
 Pavoverė – 321
 Trūdai – 253
 Strūna – 247
 Karkažiškė – 245
 Svirkos – 244

Administracija 

Atstovaujamoji valdžia – Švenčionių rajono savivaldybės taryba, vykdomoji valdžia – Švenčionių rajono savivaldybės administracija.

Seniūnijos 

Savivaldybėje yra 11 seniūnijų (skliausteliuose – seniūno būstinė):
 Adutiškio seniūnija (Adutiškis)
 Cirkliškio seniūnija (Cirkliškis)
 Kaltanėnų seniūnija (Kaltanėnai)
 Labanoro seniūnija (Labanoras)
 Magūnų seniūnija (Magūnai)
 Pabradės seniūnija (Pabradė)
 Sarių seniūnija (Sariai)
 Strūnaičio seniūnija (Naujas Strūnaitis)
 Svirkų seniūnija (Svirkos)
 Švenčionėlių seniūnija (Švenčionėliai)
 Švenčionių seniūnija (Švenčionys)

Partnerystės ryšiai 

Savivaldybės, su kuriomis Švenčionių rajonas yra užmezgęs partnerystės ryšius:
  Akolsko rajonas, Kazachstanas
  Mrongovas, Lenkija
  Rumia, Lenkija
  Svidnica, Lenkija
  Veiherovas, Lenkija
  Vengruvas, Lenkija
  Viroviticos–Podravinos apskritis, Kroatija

Švietimo ir ugdymo įstaigos 
 Adutiškio mokykla
 Kaltanėnų pagrindinė mokykla
 Magūnų pagrindinė mokykla
 Pabradės meno mokykla
 Pabradės Ryto gimnazija
 Pabradės Žeimenos gimnazija
 Svirkų pagrindinė mokykla
 Švenčionėlių antroji vidurinė mokykla
 Švenčionėlių Mindaugo gimnazija
 Švenčionėlių pagrindinė mokykla
 Švenčionių progimnazija
 Švenčionių Zigmo Žemaičio gimnazija
 Švenčionių profesinio rengimo centras

Šaltiniai

Nuorodos 

 Švenčionių rajono savivaldybės tinklapis 
 Švenčionių kraštas  (Švenčionių rajone leidžiamas laikraštis)